**Dyddiad cyhoeddi:** 23 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

Yma, rydym yn ymateb i’ch dau gais ar wahân am yr wybodaeth hon gan TrC a Rheilffyrdd TrC Cyfyngedig. Mae Rheilffyrdd TrC Cyfyngedig yn is-gwmni TrC, ac mae’n eiddo’n llwyr iddo; ac o’r herwydd, mae ein hymateb yn cynnwys sefyllfa’r ddau gwmni.

**Fe wnaethoch chi ofyn am yr wybodaeth ganlynol:**

“Oes gennych chi unrhyw ganolfannau galwadau tramor (neu ganolfannau gwasanaeth i gwsmeriaid neu beth bynnag rydych chi’n eu galw) sy’n delio â chwsmeriaid dros y ffôn a/neu e-bost a/neu gyfryngau cymdeithasol a/neu unrhyw ddulliau eraill?

Rwy’n diffinio “tramor” fel y tu allan i Gymru, Lloegr, yr Alban, Gogledd Iwerddon, Jersey, Guernsey, Alderney, Herm, Sark, Ynys Manaw, felly unrhyw le y tu allan i’r llefydd hyn yw’r hyn yr wyf yn gofyn amdano.

Os mai na yw’r ateb, dywedwch hynny wrthyf a gallwch anwybyddu gweddill fy nghais isod:

Fodd bynnag, os mai ‘oes’ yw’r ateb, dywedwch wrtha i:

Ym mha wledydd a pha ddinasoedd yn y gwledydd hyn y mae’r canolfannau galwadau hyn?

Faint o bobl sy’n gweithio yn y canolfannau galwadau hyn?

Faint o bobl sy’n gweithio yn ystod un shifft yn y canolfannau galwadau hyn?

Faint o oriau mae’r gweithwyr hyn yn y ganolfannau galwadau yn eu gweithio bob dydd, bob wythnos a bob mis?

Beth yw’r amseroedd shifftiau (yn amser lleol y wlad honno) y mae’r gweithwyr yn eu gweithio?

Faint (yn arian cyfred lleol y wlad honno) mae gweithwyr y canolfannau galwadau hyn yn cael eu talu?

Sut mae’r cyflog yn cael ei gyfrifo (e.e. fesul awr neu fesul diwrnod neu gyflog)?

Pa mor aml maen nhw’n cael eu talu (ee bob wythnos neu bob mis)?

Sut maen nhw’n cael eu talu (ee arian parod neu siec neu’n uniongyrchol i gyfrif banc)?

Ydyn nhw’n cael eu cyflogi’n uniongyrchol gennych chi neu gan gwmni neu asiantaeth arall ar eich rhan?

Beth yw isafswm oedran y bobl sy’n gweithio yn y canolfannau galwadau hyn?

Pa fesurau ydych chi wedi’u rhoi ar waith i sicrhau bod gweithwyr yn cael eu trin yn dda ac yn deg, yn enwedig os ydynt wedi’u lleoli mewn gwlad heb unrhyw gyfreithiau llafur boddhaol?”

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Nid oes gan Trafnidiaeth Cymru ganolfannau galwadau tramor.

Nid oes gan Reilffyrdd Trafnidiaeth Cymru Cyfyngedig ganolfannau galwadau tramor.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".